CELEX: 52015PC0474
Language: fi
Date: 2015-10-01
Title: Ehdotus NEUVOSTON ASETUS Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta

EUROOPAN KOMISSIO
            Bryssel 1.10.2015
            COM(2015) 474 final
            2015/0228(NLE)
            Ehdotus
            NEUVOSTON ASETUS
            Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Neuvosto valtuutti Euroopan komission neuvottelemaan Euroopan unionin puolesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan uusimisesta. Neuvottelujen päätteeksi neuvottelijat parafoivat uuden pöytäkirjan 10. heinäkuuta 2015. Pöytäkirja on voimassa neljä vuotta 14 artiklassa vahvistetusta väliaikaisen soveltamisen alkamispäivästä eli uuden pöytäkirjan allekirjoittamispäivästä.
            
            
               Pöytäkirjan tavoitteena on tarjota Euroopan unionin aluksille kalastusmahdollisuuksia Mauritanian vesillä ottaen huomioon käytettävissä olevat tieteelliset arvioinnit, erityisesti Itäisen Keski-Atlantin kalastuskomitean (CECAF) laatimat tieteelliset arvioinnit, ja noudattaen tieteellisiä lausuntoja ja Kansainvälisen Atlantin tonnikalojen suojelukomission (ICCAT) suosituksia käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden laatiman, uuden pöytäkirjan tekomahdollisuuksia koskevan ennakoivan arvioinnin tuloksiin. 
            
            
               Tavoitteena on myös vahvistaa yhteistyötä Euroopan unionin ja Mauritanian islamilaisen tasavallan välillä, jotta voidaan luoda kumppanuuspuitteet kestävän kalastuksen politiikan kehittämiselle ja Mauritanian islamilaisen tasavallan kalastusalueen kalavarojen vastuuntuntoiselle hyödyntämiselle kummankin sopimuspuolen edun mukaisesti.
            
            
               Pöytäkirjassa määrätään kalastusmahdollisuuksista seuraavissa luokissa:
            
            
               –Luokka 1 – Äyriäisiä, ei kuitenkaan langustia ja taskurapua, pyytävät kalastusalukset: 5000 tonnia ja 25 alusta;
            
            
               –Luokka 2 – Senegalinkummelia pyytävät pohjatroolarit (muut kuin pakastusalukset) ja pohjasiima-alukset: 6000 tonnia ja 6 alusta;
            
            
               –Luokka 3 – Pohjakalalajeja, ei kuitenkaan senegalinkummelia, pyytävät alukset, jotka käyttävät muita pyydyksiä kuin troolia: 3000 tonnia ja 6 alusta;
            
            
               –Luokka 4 – Nuottaa käyttävät tonnikala-alukset: 12 500 tonnia (viitesaalismäärä) ja 25 alusta;
            
            
               –Luokka 5 – Vapapyydyksiä käyttävät tonnikala-alukset ja pitkäsiima-alukset: 7 500 tonnia (viitesaalismäärä) ja 15 alusta;
            
            
               –Luokka 6 – Pelagiset pakastustroolarit: 247 500 tonnia ja 19 alusta;
            
            
               –Luokka 7 – Pelagisia lajeja pyytävät muut kuin pakastusalukset: 15 000 tonnia (vähennetään luokan 6 määrästä, jos käytetty) ja 2 alusta. 
            
            
               Näiden kalastusmahdollisuuksien jakoperusteet olisi määriteltävä jäsenvaltioiden kesken. Komissio ehdottaa näillä perustein, että neuvosto hyväksyy liitteenä olevan ehdotuksen asetukseksi.
            
            
               2.KUULEMISTEN JA VAIKUTUSTENARVIOINTIEN TULOKSET
            
            
               Sidosryhmiä kuultiin vuosia 2012–2014 koskevan pöytäkirjan arvioinnin yhteydessä. Myös jäsenvaltioiden asiantuntijoita kuultiin teknisissä kokouksissa. Näissä kuulemisissa kävi ilmi halukkuus uusia kalastussopimus ja tehdä kalastuspöytäkirja Mauritanian islamilaisen tasavallan kanssa.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Tämä menettely aloitetaan samanaikaisesti niiden menettelyjen kanssa, jotka liittyvät pöytäkirjan allekirjoittamisesta ja väliaikaisesta soveltamisesta sekä pöytäkirjan tekemisestä annettaviin neuvoston päätöksiin.
            
            
               4.TALOUSARVIOVAIKUTUKSET
            
         
         
            
               Vuosittainen taloudellinen korvaus on 59 125 000 euroa, ja siihen sisältyy:
            
            
               a) 261 500 tonnin sallittu kokonaissaalis kalastusluokkien 1, 2, 3, 6, ja 7 osalta ja 20 000 tonnin viitesaalismäärä kalastusluokkien 4 ja 5 osalta, mikä vastaa vuosittaista 55 000 000 euron vesille pääsystä maksettavaa korvausta, sekä 
            
            
               b) 4 125 000 euron vuotuinen tuki Mauritanian islamilaisen tasavallan alakohtaisen kalastuspolitiikan kehittämiseen. Tämä tuki on kansallisen kalastuspolitiikan tavoitteiden mukaista ja vastaa erityisesti Mauritanian islamilaisen tasavallan seuraaviin tarpeisiin: tieteellisen ja teknisen yhteistyön sekä koulutuksen tukeminen, kalastuksen valvonnan ja ympäristön suojelun tukeminen sekä infrastruktuurin kehittämisen tukeminen.
            
            
               2015/0228 (NLE)
            
            
               Ehdotus
            
            
               NEUVOSTON ASETUS
            
            
               Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvosto antoi 30 päivänä marraskuuta 2006 asetuksen (EY) N:o 1801/2006
                  1
                Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä, jäljempänä ’kalastuskumppanuussopimus’.
            
            
               (2)Euroopan unioni ja Mauritanian islamilainen tasavalta parafoivat 10 päivänä heinäkuuta 2015 kalastuskumppanuussopimukseen liittyvän uuden pöytäkirjan, jäljempänä ’pöytäkirja’. Pöytäkirjassa unionin aluksille myönnetään kalastusmahdollisuuksia Mauritanian islamilaisen tasavallan lainkäyttövaltaan kuuluvalla kalastusalueella.
            
            
               (3)Neuvosto antoi … päivänä …kuuta … pöytäkirjan allekirjoittamisesta ja väliaikaisesta soveltamisesta päätöksen …/2015/EU
                  2
               .
            
            
               (4)On tarpeen määritellä jäsenvaltioiden kalastusmahdollisuuksien jakoperusteet pöytäkirjan soveltamiskaudeksi.
            
            
               (5)Jos vaikuttaa siltä, ettei unionille pöytäkirjan nojalla myönnettyjä kalastusmahdollisuuksia käytetä täysimääräisesti, komissio ilmoittaa siitä asianomaisille jäsenvaltioille neuvoston asetuksen (EY) N:o 1006/2008
                  3
                 10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Tämä määräaika olisi vahvistettava.
            
            
               (6)Tätä asetusta olisi sovellettava pöytäkirjan allekirjoituspäivästä,
            
            
               (7)
            
            
               ON HYVÄKSYNYT TÄMÄN ASETUKSEN:
            
            
               1 artikla
            
         
         
            
               1.Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyssä pöytäkirjassa, jäljempänä ’pöytäkirja’, määritellyt kalastusmahdollisuudet jaetaan jäsenvaltioiden kesken seuraavasti:
            
            
               a)Luokka 1 – Äyriäisiä, ei kuitenkaan langustia ja taskurapua, pyytävät kalastusalukset 
            
            
            
                     
                        Espanja
                     
                  
                  
                     
                           4 150 tonnia
                     
                  
               
                     
                        Italia
                     
                  
                  
                     
                           600 tonnia
                     
                  
               
                     
                        Portugali
                     
                  
                  
                     
                           250 tonnia
                     
                  
               
            
               Mauritanian vesillä voi kerrallaan toimia enintään 25 tähän luokkaan kuuluvaa alusta.
            
            
            
               b)Luokka 2 – Senegalinkummelia pyytävät pohjatroolarit (muut kuin pakastusalukset) ja pohjasiima-alukset 
            
            
            
                     
                        Espanja
                     
                  
                  
                     
                        6 000 tonnia
                     
                  
               
            
               Mauritanian vesillä voi kerrallaan toimia enintään 6 tähän luokkaan kuuluvaa alusta. 
            
            
               c)Luokka 3 – Pohjakalalajeja, ei kuitenkaan senegalinkummelia, pyytävät alukset, jotka käyttävät muita pyydyksiä kuin troolia 
            
            
            
               Espanja
                     3 000 tonnia
            
            
            
               Mauritanian vesillä voi kerrallaan toimia enintään 6 tähän luokkaan kuuluvaa alusta. 
            
            
            
               d)Luokka 4 – Nuottaa käyttävät tonnikala-alukset
            
            
         
         
            
               Espanja                     
                     17 vuosittaista lisenssiä
            
            
               Ranska
                     8 vuosittaista lisenssiä
            
            
               e)Luokka 5 – Vapapyydyksiä käyttävät tonnikala-alukset ja pintasiima-alukset
            
            
            
               Espanja
                     14 vuosittaista lisenssiä
            
            
               Ranska
                     1 vuosittainen lisenssi
            
            
               f)Luokka 6 – Pelagiset pakastustroolarit
            
            
            
               Saksa
                     12 560 tonnia
            
            
               Ranska
                     2 615 tonnia
            
            
               Latvia
                     53 913 tonnia
            
            
               Liettua
                     57 642 tonnia
            
            
               Alankomaat
                     62 592 tonnia
            
            
               Puola
                     26 112 tonnia
            
            
               Yhdistynyt kuningaskunta
                     8 531 tonnia
            
            
               Irlanti
                     8 535 tonnia
            
            
            
               Pöytäkirjan jokaisen voimassaolovuoden aikana jäsenvaltioilla on hallussaan seuraava lukumäärä kolmen kuukauden lisenssejä:
            
            
            
               Saksa
                     4
            
         
         
            
               Ranska
                     2
            
            
               Latvia
                     20
            
            
               Liettua
                     22
            
            
               Alankomaat
                     16
            
            
               Puola
                     8
            
            
               Yhdistynyt kuningaskunta
                     2
            
            
               Irlanti
                     2
            
            
            
            
            
               Jäsenvaltioiden on ilmoitettava komissiolle, voivatko tietyt lisenssit olla muiden jäsenvaltioiden käytettävissä.
            
            
            
               Mauritanian vesillä voi kerrallaan toimia enintään 19 tähän luokkaan kuuluvaa alusta.
            
            
            
            
               g)Luokka 7 – Pelagisia lajeja pyytävät muut kuin pakastusalukset
            
            
               Irlanti
                     
                     
                     15 000 tonnia
            
            
            
               Käyttämättä jättämisen tapauksessa nämä kalastusmahdollisuudet siirretään luokkaan 6 kyseisen luokan jakoperusteen mukaisesti. Irlannin on ilmoitettava komissiolle viimeistään pöytäkirjan kunkin voimassaolovuoden 1 päivänä heinäkuuta, voiko kalastusmahdollisuuksia tulla muiden jäsenvaltioiden käytettäviksi.
            
            
               2.Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset.
            
         
         
            
               3.Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty.
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan pöytäkirjan allekirjoittamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätös (EY) N:o 1801/2006, annettu 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).
               
               
                  
                     (2)
                  Neuvoston päätös .../EU, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta (EUVL L ... , s. ...).
               
               
                  
                     (3)
                  Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) N:o 2847/93 ja (EY) N:o 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).